ব্লগ একাত্তর | ক্যামেরার লেন্সের মধ্যে দিয়ে ধর্মচেতনার ছবি
ক্যামেরার লেন্সের মধ্যে দিয়ে ধর্মচেতনার ছবি
লিখেছেনঃ মি. ফাযিল
সময়ঃ ডিসেম্বর ১৮, ২০১৫ (শুক্রবার) সন্ধ্যা ০৬:৪৬
বিভিন্ন সম্প্রদায়ের ধর্ম পালন ও ধর্মবিশ্বাসের অভিব্যক্তি নিয়ে আলোকচিত্র প্রতিযোগিতায় বিজয়ী কিছু ছবি।
প্রতিযোগিতায় জমা পড়া শত শত আলোকচিত্রের মধ্যে থেকে বিচারকমন্ডলী নির্বাচন করেছেন দশটি ছবি। প্রথম তিনজন বিজয়ীকে ব্যক্তিগতভাবে পুরস্কৃত করা হবে এবং তার পাশাপাশি তারা তাদের পছন্দের ধর্মীয় চ্যারিটি বা ধর্মীয় সম্প্রদায়ের নাম দিতে পারবেন যারা তাদের ব্যবহারের জন্য ছবি তোলার বা রেকর্ডিং করার সরঞ্জাম পেতে পারবেন। ডেভিড স্মিথের তোলা কোরান পড়তে শেখা এই শিশুটির ছবি প্রচুর প্রশংসিত হয়েছে। বিচারকরা বলেছেন উজ্জ্বল বর্ণসম্ভার ও অসাধারণ কম্পোজিশনের জন্য ছবিটি তাদের মন কেড়েছে।
দুই ব্যক্তির মানবিক সম্পর্কের মধ্যে দিয়ে যে মানব ধর্মের অভিব্যক্তি তা ধরতে আলোকিচত্রী জিম গ্লাভার এই ছবিতে যেভাবে আলো ব্যবহার করেছেন, ছবিটি কম্পোজ করেছেন, তা খুবই শক্তিশালী বলে মন্তব্য করেছেন প্রতিযোগিতার বিচারকমন্ডলী।
অমৃতসরের স্বর্ণমন্দিরের এই ছবিটি তুলেছেন প্রামাল লাদ। প্রশংসিত এই ছবিটির নাম তিনি দিয়েছেন ''আত্মার শুদ্ধি''।
তিব্বতী এক নারীর ধর্মাচরণের এই ছবিটি তুলেছেন ব্রায়ান টুনার্ড। ছবিটি সম্পর্কে বিচারমন্ডলীর রায়- বলিষ্ঠ ও সুন্দর এই ছবিটিতে ধর্মীয় আচারের সুন্দর প্রকাশ ঘটেছে।
জেসন পেম্বারটনের এই ছবি - আলোর সন্ধানে - তোলা হয়েছে ইটালির সিসিলি শহরের ডুওমো ডি সিরাকুসা নামের এক গির্জার ভেতরে। বিচারকরা বলছেন এই ছবি ভেতরের আধ্যাত্মিক স্তব্ধতার মূর্ত প্রতীক।
পল থোয়েটস্‌ তুলেছেন ভারতের বারাণসী শহরে গঙ্গাস্নানের মধ্যে দিয়ে এক হিন্দু ব্যক্তির আত্মশুদ্ধির এই ছবি। ছবিটির কম্পোজিশন এবং এর তীক্ষ্ম উপস্থাপনা বিচারকদের মন কেড়েছে।
কল্যাণী লোধিয়ার এই ছবির বিষয় পবিত্র নদীসঙ্গম দেবপ্রয়াগে একদল মহিলার অবগাহন। বিচারকরা মনে করছেন এই ছবিতে ধর্মীয় আচার পালনের মধ্যে মহিলাদের প্রাণোচ্ছ্বলতা ও আনন্দকে কারিগরি দক্ষতায় ধরতে সক্ষম হয়েছেন আলোকচিত্রী।
জেমস্‌ জেফ্রি স্কটল্যান্ডের গ্লাসগোয় এক গির্জার ভেতর প্রার্থনার এক বিশেষ মূহুর্তকে ধরেছেন তার ছবিতে। বিচারকরা বলছেন এই ছবির মধ্যে দুজন উপাসকের বিনম্র প্রার্থনার অভিব্যক্তি খুব সহজভাবে ফুটে উঠেছে।
অ্যান্টনি ক্যাপার এই ছবিতে বৈশাখী মিছিলের আনন্দময় মূহুর্তকে তুলে ধরেছেন। শিখ ধর্মের প্রতিষ্ঠাতা খালসার জন্মদিন উদযাপন উপলক্ষে এই বৈশাখী মিছিলের আয়োজন করা হয়।
সাইমন হ্যাথাওয়ে ইথিওপিয়ার এক খৃষ্টান যুবকের ছবি তুলেছেন যিনি অন্য সম্প্রদায়ের মানুষের কাছে নিজের ধর্মবিশ্বাস তুলে ধরতে কপালে ক্রশচিহ্ন খোদাই করে রেখেছেন। যুবকটি যেভাবে নিজের ধর্মবিশ্বাসকে তার অঙ্গে ধারণ করেছেন ছবিতে তা নিপুণভাবে তুলে আনার জন্য বিচারকরা ছবিটির প্রশংসা করেছেন।
পঠিত ২২৯২ লাইক ০ প্রিয় ০
১৮ ডিসেম্বর ’১৫ সন্ধ্যা ০৬:৫৪
ফিনিক্স পাখী:
১৯ ডিসেম্বর ’১৫ রাত ০১:০১
অতি মানুষ বা নেতি মানুষ না হয়ে মানুষ হলেই ধর্মের উদ্দেশ্য পূর্ণ হয়, মানুষও বেচে যায়!